Arjun Patiala First Song: 'मैं दीवाना तेरा' सॉन्ग हुआ रिलीज, गाने में दिखी कृति सेनन और दिलजीत दोसांझ की जबरदस्त कैमेस्ट्री  
'अर्जुन पटियाला' का पहला गाना 'मैं दीवाना तेरा' हुआ रिलीज
गाने ने रिलीज के बाद से ही मचाया धमाल
'मैं दीवाना तेरा' में कृति सेनन और दिलजीत दोसांझ की जोड़ी लगी शानदार
फिल्म 'अर्जुन पटियाला' (Arjun Patiala) के सॉन्ग 'मैं दीवाना तेरा' में कृति सेनन (Kriti Sanon) और दिलजीत दोसांझ (Diljit Dosanjh) जबरदस्त डांस करते दिखाई दे रहे हैं. गाने में दोनों के डांस स्टेप्स, डांस मूव्स और उनकी एनर्जी देखने लायक है. इस गाने में दिलजीत दोसांझ और कृति सेनन के फैंस उनकी जोड़ी को काफी पसंद कर रहे हैं. 'मैं दीवाना तेरा'में कृति सेनन येलो साड़ी में काफी खूबसूरत लग रही हैं, वहीं व्हाइट ब्लेजर और ब्लैक पैंट में दिलजीत दोसांझ का लुक भी देखने लायक है.दिलजीत दोसांझ की ब्लैक पगड़ी ने उनके लुक को और भी खास बना दिया है. गाने के रिलीज होने के बाद फैंस अब केवल फिल्म के रिलीज होने का इंतेजार कर रहे हैं. 

'मैं दीवाना तेरा' गाने से पहले फिल्म 'अर्जुन पटियाला' (Arjun Patiala) के ट्रेलर और पोस्टर ने भी सोशल मीडिया पर खूब सुर्खियां बटोरी थीं. फिल्म में दर्शकों को कॉमेडी, ड्रामा और रोमांस तीनों देखने को मिलेगा. ट्रेलर में तीनों कलाकारों की भूमिका काफी जबरदस्त लग रही है.
Solid entry hogi aapke dilon mein! All roads lead to fun because #ArjunPatialaTrailer is coming in less than 24 hours. #DineshVijan @maddockfilms @tseries.official #BhushanKumar @rohitjugraj @kritisanon @fukravarun @sandeep_leyzell @shobhnayadav @bakemycakefilms @sharadakarki
A post shared by  Diljit Dosanjh (@diljitdosanjh) on Jun 19, 2019 at 4:12am PDT
इस फिल्म में कृति सेनन (Kriti Sanon), दिलजीत दोसांझ (Diljit Dosanjh) और वरुण शर्मा (Varun Sharma) के साथ ही रोनित रॉय और मंजोत सिंह भी मुख्य भूमिका में नजर आएंगे. इनके अलावा फिल्म में सनी लियोन अपना एक स्पेशल सॉन्ग करती नजर आएंगी. फिल्म अर्जुन पटियाला इसी साल 26 जुलाई को रिलीज होगी. अर्जुन पटियाला को टी-सीरीज के बैनर तले तैयार किया गया है, जबकि इसका निर्देशन रोहित जुगराज चौहान ने किया है. इसके साथ ही फिल्म को दिनेश विजन, भूषण कुमार, संदीप लेजेल और कृष्ण कुमार ने प्रोड्यूस किया है.